от регламента за временните мерки, се потвърждават.
 4. Разследван период и разглеждан период
 (9)
 Тъй като липсваха коментари относно разследвания период (РП) и разглеждания период, периодите, установени в съображение 14 от регламента за временните мерки, се потвърждават.
 Б. РАЗГЛЕЖДАН ПРОДУКТ И СХОДЕН ПРОДУКТ
 (10)
 Както е посочено в съображения 15 — 16 от регламента за временните мерки, продуктът, който подлежи на разследване, е дефиниран като „определени видове пръти, използвани за арматура на бетон, от желязо или от нелегирани стомани, само горещоизковани, горещовалцовани или горещоизтеглени, но включително тези, които са били подложени на усукване след валцоване, както и тези с назъбвания, удебелявания, вдлъбнатини или релефи, получени по време на валцоването, с произход от Беларус, понастоящем класирани в кодове по КН ex 7214 10 00, ex 7214 20 00, ex 7214 30 00, ex 7214 91 10, ex 7214 91 90, ex 7214 99 10, ex 7214 99 71, ex 7214 99 79 и ex 7214 99 95 („арматурна стомана“ или „разглеждания продукт“). Изключени са прътите от желязо или от стомана с висока степен на устойчивост на умора на материала, използвани за арматура на бетон“.
 (11)
 Още на етапа на временните мерки от разследването беларуският производител износител посочи възможна непоследователност между жалбата (където са посочени два кода по КН) и известието за започване на процедурата (ИЗП) (с указани девет кода по КН). Вследствие на обясненията, дадени в това отношение в регламента за временните мерки, беларуският износител промени естеството на твърдението си и поиска включването на допълнително изречение в описателната част на разглеждания продукт, за да стане ясно, че кръглите пръти и другите видове пръти без назъбвания, удебелявания или релефи, които са също така обхванати от допълнителните седем кода по КН, не са включени в разглеждания продукт.
 (12)
 От друга страна, обратно на твърдение на беларуското дружество жалбоподателят е изтъкнал, че кръглите пръти и другите видове пръти без релефи следва да се включат в обхвата на продукта.
 (13)
 След внимателно разглеждане Комисията прави заключението, че описателната част от определението на разглеждания продукт в жалбата и в известието за започване на разследването не включва кръглите пръти и прътите без релефи и поради това тези пръти са извън обхвата на продукта. Освен това всички данни относно разглеждания продукт, които са събрани за изчисленията на дъмпинга и за анализа на вредата, не съдържат данни за кръглите пръти и прътите без релефи. Ето защо в определението на обхвата на продукта следва да е ясно формулирано, че кръглите пръти и прътите без релефи не са част от разглеждания продукт. Следователно Комисията приема промените в описанието на разглеждания продукт, предложени от беларуския производител износител. По време на тази оценка Комисията установи че кодове по КН ex 7214 99 71 и ex 7214 99 79 се отнасят единствено за кръгли пръти и пръти без релефи и поради това ги изключи от определението на обхвата на продукта. Комисията също така отбеляза, че тези пръти са били неправилно включени в информацията, посочена в съображения 62, 63, 65 и 103 от регламента за временните мерки (потребление на Съюза, обем и пазарен дял на